רחוב פחד (סדרת ספרים)

רחוב פחד (באנגלית: Fear Street) הוא סדרת ספרים מסוגת ספרות אימה בדיונית, שבשונה מסדרת הספרים "צמרמורת" שנכתבה על ידי אותו סופר האמריקאי-יהודי, ר. ל. סטיין, ונועדה לקוראים צעירים בגיל היסודי, יועדה למתבגרים בגיל התיכון, ופורסמה החל משנת 1989. בשנת 1995, סדרת ספין-אוף, שנקראה "מתים מפחד", נוצרה עבור קוראים צעירים יותר, ודמו יותר לסדרת "צמרמורת" בכך שבהם הוצגו יריבים בעלי אלמנטים על-טבעיים מובהקים (רוחות רפאים, ערפדים, מפלצות, חייזרים וכדומה) ולעיתים הסתיימו בסוף פתוח בעל תפנית עלילתית. סטיין הפסיק לכתוב את סדרת "רחוב פחד" לאחר שסיים את סדרת הספין-אוף של "השמינסטים מרחוב פחד" בשנת 1999. בקיץ 2005, הוא חזר לסדרת הספרים עם מיני-הסדרה "לילות ברחוב פחד". עד לשנת 2010, נמכרו למעלה מ-80 מיליון עותקים של "רחוב פחד". סטיין שב לכתוב את סדרת הספרים באוקטובר 2014. באוקטובר 2015 דווח כי טרילוגיית סרטים שתבוסס על הסדרה נמצאת בהליכי פיתוח. ספרי "רחוב פחד" מתרחשים בעיירה הבדיונית שיידיסייד ("Shadyside", באנגלית), הנמצאת אי-שם בחוף המזרחי, וגיבוריה הם תלמידי תיכון הלומדים בתיכון המקומי של שיידיסייד, שנאלצים להתמודד עם אירועים מסתוריים הקשורים במישרין או בעקיפין לרחוב פחד הממוקם בקצה העיירה. על אף שחלק מספרי "רחוב פחד" כוללים אלמנטים על-טבעיים, כמו רוחות רפאים, עלילתם של רוב ספרי הסדרה סובבת סביב תעלומת רצח או סדרת רציחות בהם גיבור או גיבורת הספר מסתבכים. בנוסף, בניגוד לספרי "צמרמורת", בהם מקרי מוות כמעט ואינם נוכחים כלל, מקרי המוות שמוצגים במהלך ספרי "רחוב פחד", הם הרבה יותר אלימים וגרפיים. שם הסדרה בא משמו של רחוב בדיוני בשיידיסייד, אשר נקרא על שם משפחת פחד; משפחה שמוזכרת רבות במהלך הסדרה. על פי ההיסטוריה הבדיונית של סדרת הספרים, שמה של משפחת פחד נקרא במקור "פיר" ("Fier", באנגלית); עם זאת, לאחר שנתגלה כי המשפחה הייתה מקוללת ושניתן לשכל את האותיות מחדש על מנת לאיית את המילה "אש" ("Fire", באנגלית), סיימון פיר שינה את שם משפחתו ל"פחד" במהלך מאה ה-19. עם זאת, הקללה שרדה, וסיימון ואשתו, אנג'ליקה, הביאו את הקללה עימם כשעברו להתגורר בשיידיסייד לאחר מלחמת האזרחים האמריקאית. על פי העלילה, הקללה החלה במהלך התקופה הפוריטנית, כאשר האחים בנג'מין ומתיו פיר העלו על המוקד ילדה חפה מפשע בשם סוזנה ואת ואמה, מרתה גוד, באשמת כישוף. האב והבעל האבל, ויליאם גוד, הטיל קללה על משפחת פייר כנקמה על מותן של אשתו ובתו, מה שהמיט סבל ומוות על המשפחה. אף על פי שלכאורה כל בני משפחת פחד נספתה במהלך שרפה, בהמשך הסדרה מציגה כמה מצאצאיה ששרדו ומרמזת שאחד האחים כן שרד את השרפה. אירועים אלו, כמו כן ההיסטוריה המפורטת של משפחת פחד, מתוארים בספרי "סאגת רחוב פחד" ו"עלילות רחוב פחד", סדרות ספין-אוף של הסדרה הראשית. בדומה לספרי "צמרמורת", הדמויות מתחלפות בכל ספר, אם כי כמה מהדמויות עדיין חיות ומוזכרות (או מופיעות) מספר פעמים. חלק מעלילות הספרים הראשונים מוזכרים גם בספרים מאוחרים יותר, וכמה דמויות מופיעות בסיפורים מרובים (למשל, קורי ברוקס, גיבור הספר "The New Girl", מוזכר ומופיע מספר פעמים במהלך הספרים המאוחרים). עלילות הספרים מתרחשת בשלהי שנות השמונים ובתחילת שנות התשעים, אם כי מספר ספרים מתרחשים כרנולוגית באותה שנה. כל הספרים מתקיימים גם על אותו ציר הזמן הכרונולוגי של שיידיסייד בשנים בהם הם יצאו לאור. הספר הראשון בסדרת "רחוב הפחד", "The New Girl", ראה אור בשנת 1989. מאז, לסדרה הראשית נכתבו סדרות ספין-אוף שונות, כולל "עלילות רחוב פחד" ו"מתים מפחד". החל משנת 2003, דווח על כך שנמכרו יותר מ-80 מיליון ספרים מסדרת "רחוב הפחד". ספרים בודדים מהסדרה הופיעו ברשימות רבי מכר רבות, כולל של "USA Today" ורשימת רבי המכר של "Publishers Weekly". לאחר הפוגה, ר. ל. סטיין החליט לחזור לכתוב עבור סדרת הספרים באוקטובר 2014. סטיין ניסה לכתוב רומן חדש של "רחוב פחד" במשך שנים, אך המו"לים לא התעניינו. היו מו"לים שחשבו כי ספרות הנוער השתנתה מאז פורסמה סדרת "רחוב פחד" לראשונה, מכיוון שספרות הנוער החדשה נשלטה על ידי עולמות דיסטופיים ואלמנטים פרא-נורמליים. לאחר שסטיין אמר למעריציו בטוויטר כי אין מו"לים שמעוניינים להחיות את "רחוב פחד", קאט ברזוזובסקי, עורכת ב"עיתונות סנט מרטין", יצרה עימו קשר. בתחילה, המו"ל קנה שלושה ספרים חדשים, אך לאחר מכן הוכרז כי שישה ספרים חדשים יתפרסמו בסדרה המחודשת. "Party Games", הספר הראשון, ראה אור לראשונה ב-30 בספטמבר 2014, בכריכה קשה. הספר היה הספר הראשון של סטיין הקשור ל"רחוב פחד" מאז שיצא הספר האחרון במיני-הסדרה "לילות ברחוב פחד" בשנת 2005. אחריו, יצא הספר "Don't Stay Up Late", שפורסם באפריל 2015. סטיין אמר שהספרים החדשים יהיו ארוכים יותר, מבוגרים יותר ואלימים יותר, כדי לשקף את האופן שבו ספרות הנוער השתנתה מאז פורסמה לראשונה סדרת "רחוב הפחד". בישראל, הסדרה ראתה אור לראשונה בשנת 1992, בהוצאת "שלגי-רמדור", בשם "סימטת האימים". רק 12 ספרים מתוך 52 ספרי הסדרה תורגמו לעברית. בשנת 1998, "הוצאת מודן" הוציאה לאור בעברית את סדרת הספין-אוף "Fear Street Sagas", תחת השם "עלילות רחוב פחד". רק 7 ספרים מתוך 18 ספרי סדרת הספין אוף תורגמו לעברית. בנוסף, "הוצאת מודן" תרגמה שני ספרים מתוך סדרת הספין אוף "רחוב פחד החדש" ושני ספרים מתוך סדרת הספין אוף "Ghosts of Fear Street", אותה היא תרגמה כ"רוחות רפאים ברחוב פחד". במקביל, הוצאת "עמיחי" הוציאה לאור 12 מתוך 36 ספרי "Ghosts of Fear Street" תחת השם "מתים מפחד". בישראל, 12 מתוך ספרי הסדרה יצאו לאור תחת הפצתה של הוצאת "שלגי-רמדור. בישראל, שני ספרים מתוך סדרת הספין אוף, "היציאה למחנה" ו"הרוצחת הפסיכומטרית" יצאו לאור תחת הפצתה של הוצאת מודן. שישה ספרי "רחוב פחד" חדשים באורך מלא פורסמו החל מספטמבר 2014 ועד לאפריל 2017. "Give Me a K-I-L-L" היה הרומן האחרון בחוזה של ר. ל. סטיין, אך סטיין עצמו אישר באמצעות הטוויטר שלו כי תוכננו לסדרה עוד ספרים באורך מלא. חברת הבת של הוצאת הספרים "Harper Collins", חברת "HarperTEEN", הזמינה ספרים חדשים בסדרת "רחוב פחד" בשנת 2018, תחת השם "השיבה לרחוב פחד". הרומן הראשון בסדרה זו, "You may Now Kill The Bride", יצא לאור ב-24 ביולי 2018. הספרים בסדרה זו מופצים בכריכה רכה וכריכותיהם מעוצבים בסגנון רטרו קלאסי. בישראל, בהוצאת "עמיחי" הסדרה יצאה תחת השם "מתים מפחד", ואילו "הוצאת מודן", שתרגמה רק את הספרים "מחבואים" ו"בכיתה ו' הייתי זומבי", שמרה על התרגום המילולי המקורי של הסדרה באנגלית ותרגמה את שם הסדרה כ"רוחות רפאים ברחוב פחד". בישראל, ספרי סדרת הספין אוף יצאו לאור תחת הפצתה של הוצאת מודן. בשנת 1998, שודר פרק הפיילוט "Ghosts of Fear Street" עבור סדרת הטלוויזיה "רחוב פחד", שהייתה בהליכי הפקה, ברשת "ABC Television", אך הפרויקט בוטל. ערכים מורחבים – רחוב הפחד – חלק 1: 1994, רחוב הפחד – חלק 2: 1978, רחוב הפחד – חלק 3: 1666 ב-9 באוקטובר 2015, מגזין "The Wrap" דיווח כי סרט שיתבסס על סדרת הספרים נמצא בהליגי פיתוח על ידי אולפני המאה ה-20 וחברת "Chernin Entertainment". ב-13 בפברואר 2017 דווח כי התסריטאי קייל קילן יכתוב את התסריט עבור הסרט. ב-13 ביולי 2017 דיווח מגזין "וראייטי" שהבמאית לי ג'ניאק תביים את הסרט ותפקח על פיתוח התסריטים כטרילוגיה. ב-27 בפברואר 2019, הוכרז שהשחקניות קיאנה מדיירה ואוליביה וולש לוהקו לדמויות הראשיות שהטרילוגיה תתמקד בהן. ב-12 במרץ 2019, "דדליין הוליווד" דיווח כי בנג'מין פלורס ג'וניור לוהק לסרט. ב-27 במרץ 2019, אשלי זאקרמן, פרד השינגר, ג'וליה רוולד וג'רמי פורד הצטרפו לצוות השחקנים. ב-1 באפריל 2019, נודע שגיליאן ג'ייקובס, סיידי סינק, אמילי ראד ומקייב סליי לוהקו לצוות השחקנים של הסרט השני. ב-13 במרץ 2019, צילומי הסרט הראשון החלו באיסט פוינט, ג'ורג'יה. נודע שג'ניאק תהיה אמונה על בימוי כל שלושת הסרטים בטרילוגיה, לאחר שבמקור היא נועדה לביים את הסרטים הראשון והשלישי, ואילו הבמאי אלכס רוס פרי נועד לביים את הסרט השני. אף על פי שטרילוגיית הסרטים סיימה את צילומיה בספטמבר 2019, הפצת הסרטים הייתה בסכנה בעקבות סיום העסקה של חברת ההפקה "Chernin Entertainment" עם אולפני המאה ה-20. באפריל 2020, נודע ש-" Entertainment" וחתמה על חוזה הפצה מול נטפליקס. ב-11 באוגוסט 2020, דווח שנטפליקס רכשה את זכויות ההפצה של טרילוגיית "רחוב פחד" ושבכוונתה להפיץ את הטרילוגיה החל מקיץ 2021, תוך שמירה על האסטרטגיה המקורית להפיץ את שלושת הסרטים חודש זה אחר זה. ב-19 במאי 2021, נמסר שהטרילוגיה עתידה לעלות לשידור בכל הפלטפורמות של נטפליקס ביולי 2021, במרווחי זמן של שבוע בין כל סרט. צמרמורת (סדרת ספרים) קולינס, רוברט א.; לתם, רוברט. Science Fiction & Fantasy Book Review Annual 1991. קבוצת הוצאת גרינווד: 1993. ISBN 0-313-28326-5 גרסימו, לואיזה; ויטלי, סנדרה. The Teacher's Calendar of Famous Birthdays. הוצאת מקגרו היל: 2003. ISBN 0-07-141230-1 האתר הרשמי של רוברט לורנס סטיין. עלילות רחוב פחד באתר Librarything.com. עלילות רחוב פחד באתר Taylor.lib.oh.us. מוכר בישראל גם בשמות סימטת האימים או עלילות רחוב פחד אף על פי שהספר היווה חלק מסדרת "סיפורים מצמררים", הוא למעשה מהווה ספר המשך לטרילוגיית "המעודדות". אף על פי שהספר היווה חלק מסדרת "סיפורים מצמררים", הוא למעשה מהווה ספר המשך שני לטרילוגיית "המעודדות". Luisa Gerasimo e.a. in The Teacher's Calendar of Famous Birthdays page 8, on R. L. Stine: "That year he also created Fear Street, the first horror series for teenagers, which sold 80 million copies." (2003) Bosman, Julie (2013-10-24). "Stine to Revive 'Fear Street' Series". The New York Times. "Best-Selling Books Database". USA Today. Retrieved 2010-11-25. Collins; Latham (1993), 146. Strickland, Ashley (September 30, 2014). "'Fear Street': R.L. Stine and the return of teen horror". CNN. Retrieved December 21, 2014. Doll, Jen (October 31, 2013). "R.L. Stine on Reviving Fear Street and Why He Loves Twitter". Vulture. Retrieved December 21, 2014. Ius, Dawn (January 1, 2014). "Special to the Big Thrill: R.L. Stine and the Return of Fear Street by Dawn Ius". The Big Thrill. Retrieved December 21, 2014. "Party Games". Kirkus Reviews. July 15, 2014. Retrieved December 21, 2014. "Don't Stay Up Late". Macmillan Publishers. Retrieved December 21, 2014. סימטת האימים. ספרים וסופרים - סימניה., באתר "סימניה" עלילות רחוב פחד. ספרים וסופרים - סימניה, באתר "סימניה" מתים מפחד. ספרים וסופרים - סימניה, באתר "סימניה" היציאה למחנה, באתר "סימניה" הרוצחת הפסיכומטרית, באתר "מודן הוצאה לאור" R.L. Stine [@RL_Stine] (17 November 2016). "@deathsonnets Yes, there are more planned" (Tweet) – via Twitter. Sprague, Mike (March 1, 2018). "R.L. Stine’s New Fear Street Novel You May Now Kill the Bride Gets Awesome Retro Cover". Dread Central. הילד שלא רצה למות, באתר "סימניה" מורה מחליפה, באתר "סימניה" מאק התוקף, באתר "סימניה" סיוט בשלושה ממדים, באתר "סימניה" עץ הרוחות, באתר "סימניה" הכישוף של מגדת העתידות, באתר "סימניה" אביר המחץ, באתר "סימניה" גנבי המוחות, באתר "סימניה" נקמתם של אנשי הצל, באתר "סימניה" חייו הכפולים של האיש-חרק, באתר "סימניה" הילד שאכל את רחוב הפחד, באתר "סימניה" מי מפחד מאנשי החתול?, באתר "סימניה" מחבואים, באתר "מודן הוצאה לאור" בכיתה ו' הייתי זומבי, באתר "מודן הוצאה לאור" "Parachute, Viacom bring Fear to TV". variety.com. Variety. 20 March 1997. Retrieved 15 July 2019. Vasquez, Jr., Felix (5 September 2018). "[TV Terrors] Not Even IMDb Remembers the Obscure Ghosts of Fear Street Pilot". bloody-disgusting.com. Bloody Disgusting. Retrieved 15 July 2019. Sneider, Jeff (October 9, 2015). "'Goosebumps' Author R.L. Stine's 'Fear Street' Books Headed to Big Screen (Exclusive)". TheWrap. Retrieved October 9, 2015. "KYLE KILLEN TO WRITE R.L. STINE'S "FEAR STREET" MOVIE FOR FOX, CHERNIN (EXCLUSIVE)". February 13, 2017. Retrieved February 13, 2017. "R.L. Stine's 'Fear Street' in Development for Three Fox Movies". July 13, 2017. Retrieved July 13, 2017. Sneider, Jeff (February 27, 2019). "Exclusive: R.L. Stine's 'Fear Street' Trilogy to Star Kiana Madeira, Olivia Welch". Retrieved February 27, 2019. "'Fear Street': Benjamin Flores, Jr. Joins Fox and Chernin Entertainment's R.L. Stine Adaptation". March 12, 2019. Retrieved March 12, 2019. Vlessing, Etan (March 27, 2019). "Ashley Zukerman, Fred Hechinger, Julia Rehwald, Jeremy Ford Join Fox's 'Fear Street' Trilogy". The Hollywood Reporter. Retrieved April 26, 2019. Kit, Borys (April 16, 2019). "Gillian Jacobs Joins Fox's Adaptation of R.L. Stine's 'Fear Street' (Exclusive)". The Hollywood Reporter. Retrieved April 26, 2019. N'Duka, Amanda (April 1, 2019). "'Stranger Things' Star Sadie Sink Joins Fox's 'Fear Street' Trilogy". Deadline Hollywood. Retrieved April 26, 2019. N'Duka, Amanda (April 25, 2019). "Fox's 'Fear Street' Adds Emily Rudd & McCabe Slye". Deadline Hollywood. Retrieved April 26, 2019. Williams, Dorjan (March 13, 2019). "East Point has nothing to fear but 'Fear' itself". 11Alive.com. Retrieved March 13, 2019. "Alex Ross Perry to Direct 'Fear Street 2' for R.L. Stine Trilogy". January 25, 2019. Retrieved January 25, 2019. Vary, Adam B. (January 17, 2020). "Disney and Chernin Entertainment Parting Ways". Variety. Retrieved January 21, 2020. "Chernin Entertainment, Netflix Sign First-Look Deal for Film". 8 April 2020. Retrieved 22 May 2020. Fleming Jr., Mike (August 11, 2020). "Will 2021 Be The Summer Of Fear? Netflix Eyes That Slot After Landing R.L. Stine 'Fear Street' Movie Trilogy From Disney & Chernin; Leigh Janiak Directed The Trio". Deadline Hollywood. Retrieved August 11, 2020. Sperling, Nicole (May 19, 2021)."Binge-Viewing Movies? Netflix Bets on the ‘Fear Street’ Trilogy." .The New York Times. Retrived May 19, 2021. M. Arbeiter (May 19 2021). "FEAR STREET Movie Trilogy Drops Its Eerie First Trailer" .Nerdist. Retrived May 19 2021.